Nommer 37, Stroomop, Kanarie en meer op Showmax - Afrikaanse Films
Afrikaans kraai behoorlik koning op Showmax. Vanaf Junie tot Oktober vanjaar is daar elke maand ’n splinternuwe Afrikaanse rolprent op Showmax te sien.
Hier’s wat wag:
KLIK HIER EN KYK NOU
Nommer 37, wat afspeel in ’n fiktiewe woonstelblok genaamd Haven Mansions in Dumisa se weergawe van ’n buurt op die Kaapse Vlaktes, bied ’n kykie deur die oë van ’n verbitterde eks-krimineel wat deur die wêreld waarvan hy eens so deel was opgekou en uitgespoeg is. Die storie, wat hoofsaaklik vanuit Randal se woonstel vertel word totdat die speurder opdaag, is slim saamgestel om die bouende spanning en gevoel van disfunksie in die fliek enduit te handhaaf. Nommer 37 is ’n spanningsbelaaide grootskerm-ervaring, wat kykers op die punte van hulle stoele sal hou tot en met die laaste toneel.
MET: Irshaad Ally, Pam Ismael, Ephraim Gordon, Sandi Schultz, Danny Ross, David Manuel, Elton Landrew, Deon Lotz, Amrain Ismail-Essop, Abdul Aziz Schroeder
Eerste op Showmax vanaf 1 Augustus 2019
MET: Schalk Bezuidenhout, Hannes Otto, Germandt Geldenhuys, Gerard Rudolf, Jacques Bessenger, Ludwig Binge, Francois Jacobs, De Klerk Oelofse, David Viviers, Anrico Goosen
In Stroomop ontmoet ons vyf dames wat almal besig is om stroomop te swem in hulle afsonderlike lewens. Verskillende situasies en gebeure lei elkeen van hulle om op dieselfde rivier-avontuur te gaan. Tydens die avontuur word die boot waarin die dames vaart omgegooi en die gids raak verlore. Die dames word gedwing om op hulle eie in die water en wildernis te oorleef, onwetende dat hulle onderskeie realiteite en lewenservaringe hulle reeds bevoeg maak vir dié uitdaging. In die oorlewingsproses vind hulle vriendskap en ook hulle eie innerlike krag en binnestemme soos hulle een golf na die ander moet aandurf. Soos hulle die fisieke uitdagings oorwin, oorkom hulle ook ander swakhede en groei hulle in karakter en selfvertroue wat lei tot genesing in hulle unieke lewens.
MET: Donnalee Roberts, Ilse Klink, Carla Claasens, Simoné Nortmann, Chanelle de Jager, Armand Aucamp, Bennie Fourie
REGISSEUR: Ivan Botha
Ellen, Die Ellen Pakkie storie
Saam met M-Net, 24 Augustus 2019
Ellen, Die Ellen Pakkies storie is die ontstellende verhaal van ’n vrou wat deur die strafproses geplaas word, teregstaan op ’n moordaanklag en gedryf is deur ’n onwrikbare liefde vir haar seun. Dit delf in die innerlike psige van ’n familie wat deur dwelms vernietig word, in een van die gevaarlikste gemeenskappe in Suid-Afrika. ’n Plaag, met gevolge wat verder strek as die Kaapse Vlaktes en wat die staat se onvermoë, om die armstes van die armes te beskerm, beklemtoon.
MET: Jill Levenberg, Jarrid Geduld, Elton Landrew, Kay Smith, Clint Brink, Elton Landrew
Na sestien jaar as predikant van die Moedergemeente word Tienie Benade gekonfronteer met ’n geweldige daling in bywoning en ’n moderne gemeenskap wat by die dag verander. Is daar nog ’n plek in hierdie wêreld vir predikante of die kerk? Hy probeer sy bes om aan te pas en sin te maak van die veranderinge, maar in die proses vervreem hy sy vrou en kinders. Na ’n insident met ’n sterwende boemelaar bevind Tienie homself by ’n kruispad. Sal hy sy selfvertroue en die liefde van sy gesin kan terug wen en sal hy dapper genoeg wees om sy gemeente in ’n nuwe era in te lei? Gebaseer op die toneelstuk deur Dana Snyman.
MET: Frank Opperman, Henriëtta Gryffenberg, Thapelo Mokoena, Regardt van den Bergh, Paul Eilers, Carel Nel, Annette Engelbrecht, Gerrit Schoonhoven, Izel Bezuidenhout, Luan Jacobs, Laré Birk, Rikus de Beer
Kry al die vermaak op jou gunstelingtoestel by Showmax: teken nou in of maak gebruik van die gratis proeflopie. Showmax is nou ook gratis beskikbaar as deel van jou DStv-Premium-pakket!